**Um auglýsingar og tilkynningar á heimasíðu, á facebook síðu og í föstudagsfréttum Félags sjúkraþjálfara**

**Um efni sem óskað er að komið sé á framfæri við félagsmenn**

**Atvinnuauglýsingar:** Birting á vef Félags sjúkraþjálfara, www.physio.is, kostar 20.000 kr. Innifalið í henni er birting í 3 mán (eða skemur ef óskað er), og auglýsingin er send út með föstudagsfréttum til félagsmanna.

**Auglýsingar frá fyrirtækjum:** Auglýsing í föstudagsfréttum Félags sjúkraþjálfara kostar 50.000 kr og er send út í viðhengi með föstudagsfréttum til félagsmanna.

**Tilkynningar um ráðstefnur, námskeið, kynningar og sambærilega viðburði,** sem teljast hafa gildi fyrir sjúkraþjálfara,eru sendar út með föstudagsfréttum, sendendum að kostnaðarlausu og birtar á facebook síðu félagsins skv mati hverju sinni.

**Tilkynningar frá fyrirtækjum, stofnunum og öðrum aðilum** sem óska eftir því að efni sé komið á framfæri við félagsmenn eru sendar út með föstudagsfréttum, sendendum að kostnaðarlausu, að hámarki 4x á ári. Komi frekari óskir eru þær metnar af formanni FS og skrifstofu hverju sinni.

**Tilkynningar/auglýsingar frá fræðslunefnd FS og BHM** eru sendar félagsmönnum í föstudagsfréttum og netpósti og birtar á facebook síðu félagsins eftir þörfum.

Óskir um annað eru metnar hverju sinni af skrifstofu og formanni. FS áskilur sér rétt til að hafna auglýsingum/tilkynningum.

Samþykkt á fundi stjórnar FS þann 27. júní 2018